Kumgang-san

miniatyr|Kuryongfossen
Kumgang-san (Hangul: 금강산; Kŭmgangsan (Nord-Korea)/Geumgangsan (Sør-Korea), norsk: «Diamantfjellet») er en fjelltopp og et fjellområde i det selvstyrte området Kumgang-san turistregion i det sørøstre Nord-Korea. Fjelltoppen er på 1638 moh. og utgjør en del av fjellkjeden Taebaek.

Fjellet ligger omtrent 50 kilometer fra den sørkoreanske byen Sokcho i Gangwon-provinsen. I 2025 ble det utnevnt til UNESCOs verdensarvsted.

Kumgang-san er vanligvis inndelt i tre deler: Indre Kŭmgang, Ytre Kŭmgang og Kyst-Kŭmgang, hvert område med sine spesielle særpreg både geografisk og topografisk.
 Indre Kŭmgang (Naekŭmgang) er kjent for utsikten. Manpokgjelet er et populært turistmål
 Yttre Kŭmgang (Oekŭmgang) er kjent for sine mange fjelltopper. Chipsontoppen («steinen med ti tusen fasonger») er kjent for et høyt antall fossefall 
 Kyst-Kŭmgang (Haekŭmgang) er kjent for laguner og steinsøyler
Mount Kumgang er et hellig fjell i koreansk buddhisme, med tradisjoner som går tilbake til 400‑tallet.

 Geografi 
Området er kjent for sine spisse granittopper, dype daler, fossefall og klippeformasjoner som endrer uttrykk med vær og årstid.

Kŭmgang-fjellene går fra Tongchon fylke i Kangwon-provinsen i Nord-Korea til Inje fylke i Gangwon-provinsen i Sør-Korea. Området er 40 km langt øst-vest, 60 km nord-sør, med en total areal på 530 km². Hovedtoppen på Kŭmgang-fjellet er Pirobong (1638), og det er mer enn 60 topper over 1000 meter. Kombinert med utallige undertopper ble de historisk kalt «12 000 topper». Mange naturskjønne steder i området er utpekt som naturmonumenter i Nord-Korea.

Fjellet består nesten utelukkende av granitt og dioritt, som gjennom tusenvis av år er formet til et utall av former og fasonger, hvorav 12.000 registrerte steinformasjoner, raviner, kalkklipper og fjelltopper.

Fjellområde ble innskrevet i verdensarven, under navnet Mount Kumgang – Diamond Mountain from the Sea, for eksepsjonell naturskjønnhet og estetisk betydning og for assosiativt kulturlandskap med religiøs og historisk verdi.

 Kumgang-san turistregion 

I 1998 ble sørkoreanske turister tillatt å besøke Kumgangfjellet. De ble først fraktet fra Sør-Korea i skip, men i 2003 ble det åpnet en vei som krysset den demilitariserte sonen som skiller de to koreanske statene. I 2002 ble området rundt fjellet skilt ut fra Kangwonprovinsen for å bli et eget spesielt selvstyrt område i Nord-Korea.

Området er åpnet av nordkoreanske myndigheter for skaffe til veie hard valuta. Besøkende kan derfor ikke betale med sørkoreanske won, ei heller med nordkoreanske won, men må benytte amerikanske dollar.

 Skyteepisode 
Om morgenen den 11. juli 2008 ble en 58 år gammel sørkoreansk kvinne skutt og drept mens hun gikk på turistanleggets strand. Hun kom innenfor grensene til et militært område, og ble deretter skutt to ganger av nordkoreanske soldater. Nordkoreanske myndigheter hevder hun ikke stanset da hun ble bedt om det, og at dette førte til skyteepisoden. Sør-Korea krevde å få inspisere stedet, noe de ikke fikk anledning til. Nordkoreanske myndigheter mener ansvaret for hendelsen er både offerets og sørkoreanske myndigheters eget, og bygger dette på sakens fakta.Chosun Ilbo   

 Referanser 

 Eksterne lenker 


Kategori:Fjell i Nord-Korea
Kategori:Fjell over 1000 meter
Kategori:Kangwon